**Ceasul cu turn**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ceasul cu turn

Un dangăt prelung în noapte se-aude,

ecou peste vreme din timpuri trecute,

măsura scurgerii secundelor surde,

bătaia de clopot din jocul orelor mute!

De secoli orologiul nemișcarea-și măsoară

bătând acel clopot regulat și cuminte,

în dangătul lui e cuprinsă orice oră ce zboară,

că veșnicia nu stă, ci curge, curge-nainte!

Ecou peste vreme, se-ntoarce-napoi,

acel dangăt prelung, a nemișcării măsură

și timpul se scurge inexorabil prin noi

cu fiecare sunet de clopot, din viață ne fură!